Professor William Osler ih Casiar Daan | VCTH\nProfessor William Osler ih Casiar Daan\nHome » Cahram » Professor William Osler ih Casiar Daan\n“Zokhal, Zaan it zik caan ah- Zing kan tho caan hnakin malte tal- Kan fim hlei a ṭul. Cutin asilo ahcun minung pakhat dinhmun in a sualbik mi thil kan tuah ngah vek asi” Professor William Osler tin a rak ti.\nA dik, Minung cu zing hnakin zaan ah kan fim ṭul. Mizaan hnakin Tuni kan fim sawn ṭul. Kan kum upa vivo vekin kan thluak tla a rit ṭul.\nCumi hrangah ziang kan tuah ding.\nPakhat lawng a um.\n“Ca siar” Cuvial……\nNitin casiar uh. Ca ṭhaṭha pawl hril in siar uh. Kan hnaṭuan hrang le kan nunnak hrang ah in bawm thei mi ca pawl kha hril in siar uh. Zaan it zik tinte tuni ziang mi fimnak ka ngah timi mah leh mah sut aw uh.\nMi hretkhat in an ti. Ka hnaṭuan a tamtuk ih cabu timi ṭhaten ka kai thei lo. Ngaingai maw? Cu lawmlam maw kan hnaṭuan tam? Professor William Osler tluk cu zohman kan buai lo ding tin ka zum.\nProfessor Sir William Osler (1849-1919) timi cu leitlun Sii lam thawn pehpar aw in a hminthang zetmi Canadian Sibawi pi asi. Professor pi pakhat asi vekin sibawi tampi tla amah rori in a sawm dawl a tung ding mi an tam zet. Amah a rak ngan mi Cabu pawl siar in sibawi rak cangtu pawl cu siar cawk lo an si ti si.\nA thuanthu pawl kha mi tampi in an rak ngan. Asinan cumi pawl in amah kha Sibawi pakhat asi mi hrang lawng an rak ngan lo.\nA mah hi Sii thuhla lam lawng siloin, Fimnak a zate a thei duh mi pakhat asi. Leilungpi ih minung pawl kan ṭong, ruat, tuah mi pawl kha a thei duh. Minung thuanthu ih man nei zet mi experience pawl kha a thei duh.\nCumi hrangah a ṭhabik mi lamzin cu Casiar asi ti a thei fiang.\nAsinan, cumi hrangah a poi mi pakhat a um. Cucu tulai saan ah casiar duh nan, siar caan nei lo tin sim rero vekin a man lo thei nasa. Mina pawl a zoh ṭul lai. University ah ca zirh ṭul lai. Si lam research pawl tla a tuah ṭul lai. Nikhat nazi (24) timi hi a hrangah a mal zet. Casiar caan ngah ding hrangah a it caan ihsin lak lo cun a dang um nawn lo.\nCutin a it zik te ah (15) minutes casiar mi daan te a rak thok. Zaan (11) ah a it ding sile (15)minutes a lak bet ih 11.15pm ah a it. Hnaṭuan a tam ih Zaan (12) a kim sile (15) minutes a lak bet ih 12.15 am ah a it.\nIt zikte (15) minutes a fir ṭheu mi daan kha kum 35 hrawng ihsin a rak thok tikah nitin a rak tuah/hmang tikah.. kum 70 sung a rak nung mi ah cabu tampi a rak siar suak.\nCasiar sawhsawh siloin ṭhaten a siar ih midang pawl hrangah tla ronmi a tuah sak. Cabu (7,787) cabu kha a tuah mi thesis pawl ah reference a tuah.\nCumicu Professor Osler ih casiar daan asi. Nangteh nikhat ah (15) minutes hrawng caan na pek thei lo ding maw? It zikte or Tho pek or Thaihtawh ei zik or Ei ṭheh or Suncaw or zanriah.\nKan siar ding mi cabu pawl kha ṭhaten hril in kan mah thawn kan fehnak tinte a um thei ringring ṭul ding. Nikhat ah (15) minutes siar thei hmanah nitin na tuah ringring sile na hrangah ṭhathnemnak tampi a um. Research tuahtu pawl in an sim daan ah nikhat ah (15) minutes ca kan siar sile thlakhat ah cabu tum zet pa 2 kan ṭheh thei. Kum khat ah 20-25 kan ṭheh ding ih kan nun sungah 1,000 cu kan ṭheh ding.\nCabu (1,000) timi cu a mal maw?\nPakhat na ral ring ding mi cu cabu ṭhaṭha pawl rak hril in siar ngah ding mi siko.


A tawfi ah:Sui tlang tumpi tampi an tlei palik nih. – Onlinenungak\nA tawfi ah:Sui tlang tumpi tampi an tlei palik nih.\nAirport ah danglam zetih feh India mi pakhat cu tuanvo neitu pawlin an rak din ter tikah a tawkua ah sui tlepli a rak thup ti an theisuak\nTuanvo neitu pawlin a hmin an tarlang lo mi mipa pakhat cu Go Air Dubai-Kerala vanzam in ra a siih, vamzam kilhimnak lam (AIU) hotu pawlin a feh dan danglam zet an hmuh ruangah zoh men thei loin hmun dangah an hruaicih.\nAn hun check tikah 1470 gram rit sui tlepli a tawkua ah a rak thunlut ti an thei. Cupa cun Kannur International Airport ah tax (18%) pe lo dingih a thup tei feh lan tum a si hmel ti a si.\nAIU cun an kaihmi ih thuhla le a tawkua, rilpi sungih a hnawhluh mi sui tlepli cu online ih an phosuah tikah Netizen pawl(internet hmangtu) an mangbangin an khawruah a har theh ti a si. Hmawihmang le hoihhawm takih a feh thei lo khal a mawh hran lo. A har ve zik ngai em si!


Palestinians in Gaza in Desperate Surge in Rare Rafah Border Opening - Palestine Chronicle\nTime: 6:51 am\nHomeArticlesPalestinians in Gaza in Desperate Surge in Rare Rafah Border Opening\nMay 10, 2016 Articles, Blog, News\nFamilies inside the Abu Yousef an-Najjar Sports Centre await entrance through the Rafah border. (Photo: Ezz Zanoun, Al-Jazeera)\nEgypt to reopen Rafah crossing to #Gaza for 2 days, for first time since February https://t.co/Dq5fZ8fMpz (Ma'an) pic.twitter.com/4rgjqIi2Nu\n— MedicAidPalestinians (@MedicalAidPal) May 10, 2016\nEgypt to open Rafah crossing after 85 days of closure https://t.co/beG64ESYLt\n— Ben White (@benabyad) May 10, 2016\nHundreds await entrance through the Rafah border. (Photo: Ezz Zanoun, Al Jazeera)\nIsraeli Court Convicts Ahmad Manasrah, 14, of ‘Attempted Murder’ (PHOTOS & VIDEOS)


Thudik ihsin Tleunak ah | Radio Veritas Asia\nThudik ihsin Tleunak ah\nRev. Fr. David Mangte ih thuthangtha sim mi (March 22, 2020 - Zarhpi ni)\nJesuh In Mitcawpa A Damter\nJn. 9: 1-41.\n1Jesuh cu cutiih a feh rero laiah a suah ihsin a mit a cawmi pa pakhat a hmu.\n2A dungthluntu pawl in, “Sayapa, zo ih sualnak ruangah so mitcaw in a suah? Amah ih sualnak ruangah maw, a nu le a pa ih sualnak ruangah so?” tiah an sut.\n3Jesuh in, “A mit a cawtnak hi amah ih sualnak ruangah a si lo, a nu le a pa ih sualnak ruang khalah a si lo. Pathian thil ti theinak hi hi pa damternak ihsin a langnak ding ah a si.\n4Sun a si sung ahcun i thlahtu ih hna kan ṭuan rero a ṭul. Zan a ra thleng cing ding ih zohman hna an ṭuan thei nawn lo ding.\n5Leilung tlunih ka um sungah cun keimah hi leilung tleunak ka si,” tiah a ti.\n6Cutiih a ti hnuah Jesuh in leilungah cil a phui ih cuih a cil in leivut a beekter hnuah cu pa ih mit ah cun a man.\n7Cu hnuah, “Va feh awla Siloam Tili ah na hmai va phiah aw,” tiah a ti. Siloam timi cu Tirhthlah tican a si. Cuti cun cupa cu a feh ih a hmai cu a phiah, khua a hmu thei sal ih a ra kir.\n8A innhnen pawl le tuih hlanih rawl dil in a hmu ṭheutu pawl in “Hi pa hi to hmun in tangka a dil ṭheutu kha a si lo maw?” tiah an ti.\n9Mi ṭhenkhat in, “Amah a si ko,” tiah an ti. Midang in, “Amah a si lo; amah vek midang a si,” tiah an ti. Cupa amah rori in, “Nan timi pa cu ka si,” tiah a ti.\n10Annih in, “Ziangtin so atu-ah khua na hmuh thei sal?” tiah an sut.\n11Anih in, “Jesuh an timi pa in ciarbek malte a tuah ih ka mit ah i man hnu ah Siloam ah va feh awla na hmai va phiah aw tiah i ti. A ti vekin ka feh ih ka hmai ka phiah vete in khua ka hmu thei sal a si,” tiah a ti.\n12Annih in, “Cupa cu khui-ah so a um?” tiah an sut. Anih in, “Ka thei lo,” a ti.\nFarasi Pawl In Cuih Thu An Zingzoi\n13Cule annih in mitcaw dah pa cu Farasi pawl hnenah an fehpi.\n14Jesuh in ciarbek a tuah ih a mitcawtnak a damter ni cu Sabbath ni a si.\n15Curuangah Farasi mi pawl cun a mit khua a hmuhnak thu cu an sut sal. Anih in, “Ka mit ah ciarbek a run hnih, cule ka hmai ka phiah ih ka hmu thei a si ko,” tiah a ti.\n16Farasi mi ṭhenkhat in, “Hi bangtuk thil a tuahtu pa cu Pathian hnen ihsin a rami a si thei lo ding, ziangah tile Sabbath daan a thlun lo a si,” tiah an ti. Midang pawl in, “Misual a si ahcun hi bangtuk hmuhsaknak cu ziangtinso a tuah thei ding?” tiah an ti ve. Cutiin an lakah ṭhenawknak a um.\n17Curuangah Farasi mi pawl in cupa cu thu an sut sal ih, “Na mit a lo vangter sikhawh cupa cu ziangti in na ruat?” tiah an sut. Anih in, “Profet a si tiah ka ruat,” tiah a ti.\n18Judah mi hotu pawl cun mitcaw pa thu cu a nu le a pa an sut ngah hlanah cun mitcaw in a suak ih atu-ah khua a hmu thei ticu an zum duh hrimhrim lo. Curuangah a nu le a pa cu an ko ih,\n19“Hi pa hi nan fa a si maw? Mitcaw in a suak tiah nan ti; cuti a sile ziangtinso atu-ah khua a hmuh thei?” tiah an sut.\n20A nu le a pa cun, “Amah hi kan fapa a si ti kan thei; cule mitcaw in a suak ti kan thei.\n21Sikhalsehla ziangti in atu-ah khua a hmu thei ti le a mitcawtnak hi zo in a damter ti khal kan thei lo. Amah sut uh; upa a si ve thlang ih amah in a lo let thei ko hai ding,” tiah an ti.\n22A nu le a pa cun cutiin an sim, ziangah tile Judah mi hotu pawl an ṭih ruangah a si. Judah mi hotu pawl cun: zokhal Jesuh hi Messiah a si tiah ka zum a timi poh cu sinakok ihsin suah siseh, tiah lungkimnak an rak nei zo.\n23Curuangah a nu le a pa in, “Upa a si ve thlang ih amah sut uh,” tiah an tinak cu a si.\n24Mitcaw pa cu a voihnihnak an ko sal ih, “Thudik ka sim ding tiah Pathian hmaiah thu kam aw! A lo damtertu pa hi misual a si hrimhrim ti kan thei,” tiah an ti.\n25Cupa cun, “Misual a si le si lo kei ka thei lo. Asinain pakhat cu ka thei: ka mit a rak caw nain atu cu khua ka hmu thei zo,” tiah a ti.\n26Annih in, “Ziangtin so a lo tuah?” tiah an sut. “Na mit cawtnak cu ziangtinso a lo damter?” tiah an ti.\n27Anih in, “Ka lo sim zo hai nain nan ngai duh lo. Ziangah so a theih sal cu nan duh? Nannih tla amah thluntu si nan duh ve maw si?” tiah a ti.\n28Cutikah annih in cupa cu an camriam ih, “Nangmah sawn hi cupa ih dungthluntu na si. Kannih cu Moses thluntu kan si.\n29Pathian in Moses hnenah thu a sim, ti kan thei; sikhalsehla kha pa cu khuitawkin a ra ti hman kan thei dah lo!” tiah an ti.\n30Cupa cun, “Hi thil cu a va mak so! Nannih cun khuitawk ihsin a ra ti nan thei lo, a sinain kei cu ka mitcaw i vanter!\n31Pathian in misual pawlih ṭongkam a ngai dah lo ti kan thei; a sinain amah a upattu le a duhnak a tuahtu pawlih ṭongkam cu a ngai a si.\n32Mitcaw ciaih a suakmi khua a hmuter theitu an um ti hi leilung hramthok ihsin zohman in kan thei dah lo.\n33Hi pa hi Pathian hnen ihsin rami a si lo ahcun zianghman tuah theimi a nei lo ding,” tiah a ti.\n34Annih in, “Sualnak sungah a suak ih sualnak lakih a ṭhang mi pa nang lamlam in maw thuzirh in tum ve?” tiah an ti ih sinakok inn ihsin an dawihlo.\n35Cubangtuk thil hmuahhmuah cu Jesuh in a theih tikah cupa cu a hmu ih, “Milai Fapa hi na zum maw?” tiah a sut.\n36Cupa cun “Bawipa, cupa cu zoso a si? Amah ka zum theinak dingah i simhnik aw!” tiah a ti.\n37Jesuh in, “Amah cu na tong zo ih atuih a lo bia rerotu hi a si!” tiah a ti.\n38Cupa in, “Bawipa, ka zum!” ti phah in Jesuh hmaiah cun a khuk a bilh ih a biak.\n39Jesuh in, “Hi leilungah hin thuṭhen dingah ka ra; cumicu mitcaw in khua an hmu ih khua a hmumi pawl in an mit a cawtnak dingah a si,” tiah a ti.\n40Farasi mi ṭhenkhat cutawkah an um ih cutiih a simmi a theitu pawl in, “Kannih khal hi mitcaw nan si ve in ti duhnak a si maw?” tiah an sut.\n41Jesuh in, “Mitcaw rak si uhcila mawhthluk nan si lo ding; sikhalsehla khua kan hmu thei nan ti ruangah hin mawhthluk nan si ih nan sualnak cu a taanglai a si,” tiah a ti.\nJesuh thawngin miluat kan si


In Zohtthim - Chinland Today Media\nJanuary 12, 2010 12:01 am·0 comments\nMino na si ruangah zohman in lo nautat hlah hngai seh. Sikhalsehla na hmurka na ttong daan, na umtlan na ziaza, duhdawtnak, zumnak le thianhlimnak khalah zumtu dang pawl ih zohtthim dingin nung aw. -1Timote 4:12\n– Seemtirnak 27-28\n– Matthai 8:18-34\nKum 6 mi casiar zir pek Alyssa in a nu le pa, a pi le pu zing tinte Bible an siar ti a hmu ttheu. Zing khat cu hmaisabik ah a tho ih tokheng sau parah Bible le Pathian biaknak ih siarmi cabu te a kawng parah ret in a to kha a pi in a hmu. Pathian thawn tikcu caan hman khat hi a nauhak telai ihsin a cawng hngai duh.\nPastor kum note Timote cu Efesa kawhhran ah ttuanvo ritzet a nei. Zumtu pawl training a pek hngai, biakkhawmnak a hoha ih zirhnak dik lo zirhtu pawl a hmaiton hngai. Kum upa sawn le hmuhtonmi tam sawn neitu Paul in kawhhran kaihhruai daan a zirh ih nuncan ziaza ih thupit daan a sim. “Na hmurka, na ttong daan, na umtlan na ziaza, duhdawtnak, zumnak le thianhlimnak khal ah zumtu dang pawl ih zohtthim dingin nung aw,” (1Tim. 4:12) tiah a ti.\nPaul in Timote a sawmngiar: Na nun daan raalring awla na zirhmi thu tla raalring aw (c.16) a ti. A thlarau nun le zirhnak dik ah a thinlung a pek ahcun kawhhran sungah thlaraulam nun zohtthim tlak a si ding.\nKan zate in thlingthlatu kan nei. Alyssa hman a nun zohtthimtu amah hnak ih nauhak sawn pawl an um ve. In zohtthimtu pawl midang bawmtu an si theinak dingah zohtthim tlak in nung uhsi!\nBawipa, Pathian ttihzah ih nung ding i bawm aw,\nZumnak, duhdawtnak le thianhlimnak thawn;\nKa tuahmi zohtthim ih i thluntu pawl,\nTthanglian in an pitling ding.\nZohtthim ding ttha cu ruahnak ttha pekmi hnakin a mankhung sawn.\nA Dik Lo Ih Hmuhnak\nPathian ih Duhhrilnak


Daw Suu damlo cingtein thuṭhennak zung a feh ih mipi pawl seherh le fimkhur hai dingin a cah ta - IHBURLEN\nMyanmar mipi thumawknak bik Daw Aung San Suu Kyi cu mani lamah a damlo tiin thuhla a suah hnu tuni (September 14) zinglam ah Zambu Thiri Special Court ah a feh thei, tiah theih a si.\nDaw Aung San Suu Kyi cu September 13 ah thuṭhennak zung ih va feh ding a si nan, a harhdam lo ruangah motor ri in a um. Curuangah ni khat a cawl. Tui’ zing ah thuṭhennak zung ah a feh thei, tiah a sihni cun a sim.\nAsinan Daw Aung San Suu Kyi ih dam verver cu a si lo, a lu a zing deuh lai, tiah a sim. Daw Aung San Suu Kyi cun ram mipi pawl a seherh thu le fimkhur zetih um cio dingin a cah thu a sihni in a rel sawng.\nPresident U Win Myint, rampi thuron Daw Aung San Suu Kyi le Dr. Myo Aung te hi an sihni pawl thawn an tongaw thei zo. SAC ralhrang in nawhthuh thubuai tel in thubuai 5 hrangah sihni pawl ih hmalaksak theinak pek an si ih Daw Aung San Suu Kyi khalin a hmin a kar, tiah theih a si.\nTuni ahcun President U Win Myint, rampi thuron Daw Aung San Suu Kyi le Dr. Myo Aung te pawl cu 505 (b) thubuai le khuarel siatsuahnak thubuai (Natural Disaster Law) pawl hmang in an thuhla relsak an si.\nTui’ hnu kum (5) sung uk ningla Myanmar cu ram lian cazin ah kan lang ban ding: Min Aung Hlaing


U S – Mipi hawl dingin $1 million man Sui, Ngun le Lungmankhung an phum thup - Falam Online Media\nUS : Michigan ih sui dawrtuah hminthang J&M Jewelers dawr neitu Johnny Perri cu a hnaṭuan ihsin cawl a tum ih a dawr ih sui, ngun, lungmankhung le thilmankhung a neih mi million 1 man pawl cu mipi hawl theih dingin leilung sungah a phum thup.\nCovid – 19 buainak ah dawr ong thei loin an um ruangah hivek in thuthluknak a tuah mi a siih a dawr ih sui, ngun, lungmankhung pawl sungral ṭheh men lo dingin million 1 man sui le ngaun hawlnak “Treasure Quest” ih tel duh pawl cu mi pakhat ah paisa $50 a ngen.\nTreasure Quest ih telduhtu register nakding website khal a tuah ih a website ahcun “ka hmin cu Johnny Perri a siih Washington Township Michigan ih sui, ngun, daimond le lungmankhung thil phunphun zuarnak dawr neitu ka si.”\nKa nauhak lai ihsin hivek business tuahtu ka pa ka bawm thok ih keimah ke par ah dingin business ka tuahnak kum 23 a kim zo. Himi business ah ka thinlung zaten ka pe ṭheh ih ka customer pawl hrang khalah an duhdanvek ciah in an duh mi ka tuahsak ṭheu nan, tu ah, ka tuah mi par ah ka di a riam ngaingai lo timi ka hmusuak.\nCovid – 19 buainak ruangah dawr le business tamzet phitter a siih ka dawr khal a tel ve. Inn ah tuah ding thei loin ka um lai ah kum rei zetzo ihsin an hawl thokmi Forrest Fenn treasure hmutu` thuhla thuthang ka siar ngah. Cumi in kei khal idea thar ka nei ih tuvekin “Treasure Quest” ka tuahnak a si” tiin a ngan.\n“Dawr ih ka neih mi lungmankhung pawl lawng siloin paisa, sui, silver, diamond le thuanthu ropi sungih telmi thilmankhung pawl khal, nan mah ih hawl hmu thei dingin, Peninsula ram taw ihsin Michigan ramsung pawl ah ka phum thup a si” tiin a ngan.\nTreasure Quest cu August 1 ihsin an ṭan dingih $4,200 maan silver bars (100 ounce silver bars) phum mi hawl nakin an thok ding a si.\nDaan le Duun thlun ding khal a um hnuaihni ih US ram um, Treasure Quest telveduhtu na si le himi website ah lut aw.\n← Delhi in Meithal hmangin Thlisia A Do Thok\nRussia Tivapi Orange rawng ah a Cang, Afehnak ziin ih thil hmuahhmuah a tisiat thluh →


Ramhrin Miphun Pawl Nih Myanmar President Dirhmun Kan Co Kho Lai Maw? – Thechinlungnews\nRamhrin Miphun Pawl Nih Myanmar President Dirhmun Kan Co Kho Lai Maw?\nRamhrin Miphun pawl in Myanmar President Dinhmun Kan Co Ban Pei Maw – 3; A tlunlam Hlutdaw Palai pathum sung ihsin Vice President 3 an suak ding. Pyidawngsuh Hlutdaw (Amyota le Pyituh kom) ah President hrilnak an tuah ding. Pyidawngsuh Hlutdaw ah mipi hrilmi palai 498 an um ih ralkap palai 166 an um ve. Ralkap in President ngah ding hi thil harsa zet a si ve. (USDP in an t’anpi ahcun sim thei a si lo nain 2020 hrilnak ah USDP a cak ding zum a um lo.)\nRamdinkhawm Hlutdaw ah tlangpar um ramhrin palai zate kom 207 an um ding. Bama palai (ramkulh 7) zate kom 291 an um. Tlangpar ramrhin palai zate hnakin Bapa palai mipum 91 an tam sawn. Ramt’hen 7 (Bama umnak) palai pawl hi an zate in Bama miphun an si thei. Bama a si lomi ramhrin miphun dang tla an um thei. Ziangvek khal va si sehla President t’uan ding dinhmun taktak ahcun Bama an si ko ding a fiang zet. 2010, 2015 le 2018 tiang President 3 an kai zo ih Bama lawngte an si thluh. U Htin Kyaw belte hi Mon-Bama kahpia a si.\nParty zawng in kan zoh asile Pyidawngsuh Hlutdaw ah NLD cak bang ta sehla President hrilnak ah ramhrin miphun a pe duh ding zum a um cuanglo. Ziangahtile annih hi Siangpahrang uknak san lai ihsin uktu sinak duh zet an si ruangah tu khalah cuih an mizia cu a hlo cuang lo ding. Rampi ruahnak petu Daw ASSK dinhmun zoh in hmuh thei a si zo. President hnakih sang ah um a duhmi lungput zoh tikah hih an ruahnak hi an hlon thei lo ding ti a lang zet. USDP in cozah din thei betbet sehla ruahsan ding a um lo sinsin.\nCuruangah Myanmar ram ah ramhrin miphun 8 kan um ko nain mipum tam bik a si mi Bama lawnglawng in President covo ngah thei ringring ding dinhmun an si. 2008 Daanhrampi hi rem/siatbal a si lo ahcun ramhrin miphun hrangah Vice President hi kan co bantawk a rak si hrih ding si hi. Catialtu: Salai Thawngpi\nBe the first to comment on "Ramhrin Miphun Pawl Nih Myanmar President Dirhmun Kan Co Kho Lai Maw?"\nUS ram um mi hna caah thawngtha: Trump nih a ram mipi cu Pandemic Laon lak kho dingin a fiangter cang July 4, 2020\nUS holiday tuahnak kong ah Mipi ruangning le President Trump ruahning July 4, 2020\nOhio ah Police Officer cu kah a tawng i a nunnak a liam! July 4, 2020\nTrump’s nih Covid-19 ratnak China (Mainland) cu Vampang a khamh cang hna. July 4, 2020\nMaw laimi hna kan umtu ning hi i ralring deuh hna usih!! July 3, 2020\nHpakant lung man sung kawlnak i lei a minhnak le a thi mi ruak an kawlnak (+video) July 3, 2020


US President hlun George W Bush amahten a mual phoh aw - Falam Online Media\nUS President hlun George W Bush amahten a mual phoh aw\nUS President hlun George W Bush in Russia cozah a dem lai ah tum hran loin tuhlan kum 15 luan zo ih thil cang a rel pang ih leitlun mipi cun sual a tuah mi a phuangaw ti`n an pom.\nTlawngkai nithum ah Us, Texas, Dallas mipi hmai ah dingin Russia elections tuah dan a dik lo thu a rel ih “Cozah hruaitu ah tling theilo dingin an zuampi ṭhenkhat cu daan loin thawng an thlak. Miṭhenkhat an that” tiah George W Bush cun a rel ih, cumi ihsin Putin ih Ukraine luhcilhnak a cang suak vivo ti`n rel a tum. Nan, Ukraine tiding cu Iraq ti`n a rel ngah pang.\n“Mipakhat thuthluknak men a simi, awmanglo, rapthlakza Iraq luhcilhnak” ti`n George W Bush cun a rel pang ih phuhrungaw nawn in “Ukraine ka ti duh nak” ti`n hni phah in a sim sal. Cuhnu ah “Iraq khal a si thotho” a ti. A sim duh san cu Iraq luhcilh dingih thu a rak suah mi kha thil awmanglo a si ti`n a rel duh mi a si.\nBush thurellai video tawi cu online ah a laar zetih a zohtu mipum million teel an um. A share sawngtu tarlangmi le like hmutambik comment pawl ih ngan tambik cu “US ram hi ziangruangah sual an tuah khal le hrem an tuar ve dah lo. Ziangruangah hremawknak a um ve dah lo” ti hi a si.\nBush president ṭuan lai, March 2003 ah amah thupeknak thawn US ralkap in Iraq ram an luhcilh.\nIraq lal Saddam Hussein cozah in mitampi thattheinak ralthuamtum a nei thei ti`n Iraq ram an luhcilh ih buainak nasatuk a suak. An hawlmi ralthuamtum cu tuni tiang khihhmuhding a um lo.\nIraq buainak thawn pehparmi ah US cozah in $800 billion lenglo a cemliam ih a rammi ralkap le cozah hnaṭuan mipum 4000 luan in an nunnak an liam phah. US ralkap in Iraq an suahsan cu kum 2011 ah a si ih kum 9 sungah Iraq rammi ting 1 luan an thi.\nAn ram buainak a rak um cia mi thawn US ralkap luhcilhnak hin buainak a sosangter sin ih, ramsung siatralnak le mipi tuar natnak pawl thlir salin Iraq ram a keel a awh sal thei pei maw ti cu an tefasin san lam lawngah theih cian a si leh ding.\n← Ralhraang ralkap in Khua ṭhenkhat ah mawṭaw cycle to an khap\nKaren ram ih kaihmi SAC ralkap pawl an lungfim vuarvi →


RUAHBAT LO IN HAILEY BIEBER IN YOU TUBE A HLAWHTILNPI – Thechinlandtoday\nRUAHBAT LO IN HAILEY BIEBER IN YOU TUBE A HLAWHTILNPI\nadmin May 16, 2021 Leave a Comment on RUAHBAT LO IN HAILEY BIEBER IN YOU TUBE A HLAWHTILNPI\nModel, Hailey (Baldwin) Bieber cun kan dung naite ih sin, YouTube luhchilh tan ih reilo te sungin hlawhtlinnak a hmu chih.\nHailey hi kan theih ciau bangin, Model a si bakah a pasal leitlun ah Pop Star lar bik pawl lak ih Justin Bieber a si ih, hi vek dinhmun thla ni rei lo te sung ih a thleng thei hi cu hi zum um lo a si lem lo.\nYouTube Channel a neih ih sin thla 2 hnu te ah Hailey cun, “YouTube Creator Awards, pahnih lai a rualin a dawng zo ih, a fans te pawl cun mak an ti nasa, Youtube in an tisual pang a silo maw tiin an an rel.\nA sinan, YouTube in thil an tisual reng reng lo a, Hailey cun YouTube ah hin can reilo te sung ah subcribers 1 million tlun a neih theih ruang ah Buttons pahnih a rualin an hlan a si.\nYouTube Creator Awards” hi YouTube sponsors ih sin a si ih subcribers 100k ah silver plaque an dawng ih, 1Million ah gold plaque dawngin 10-million ah Dimond Play Button,” an dawng theu. Himi Awards dawn hi Youtuber te zuamawknak thil elna pakhat a si ve.\nHailey cun youtube content a hril thiam ih, “Cancel culture, mental health & social media” topic pawl a sim ih lungawi um zet mi “STYLE CHALLENGE with Hailey Rhode Bieber.” te a phochhuak theu a si.\nMipui Venghimtu Pawl (PDF) ralthuam changkang leh tha bel thei turin NUG sorkar chuan hma a la mek →\n← TIDIM IH KAHAWKNAK AH KAWL RALKAP LAM A MAL BIK MINUNG 4 AN THI


Pursumnak Archives - Chinland Today Media\nForbe – Kum tinte in leilungtlun ih mineinungbik pawl hrilnak cu Forbes thuthang pawl in an tuah ringring. Tuikum hrang khalah hrilnak an nei salih Microsoft rak tuahsuak tu Bill Gate cu a pakhatnak ah an tarlang ta riai. Leilungtlun ah mineinung-maktara billionare hi 1826 an um ih kum khat sungah mi 181 lenglo an rak pung tiah Forbes thuthang […]


Ni 1,012 Hnu Ah An Uknak A cem – Chin International Daily News\nNews\t March 6, 2019\nNi 1,012 Hnu Ah An Uknak A cem\nEuropean Champion League thuanthu ih thuanthu nei tha bik le champion ngah tambik Real Madrid cu tui zing, March 6, 2019 ah ah Ajax club thawn sungsuak an sitnak ah 4:1 ih an sun ruangah tuikum hrang Champion League ihsin an tla ta riar. Tui kum hrang an champion thei nawn lo ruangah an uknak ni 1,012 hnu ah a cem tinak a si.\nReal Madrid hi 2015-2016 ihsin kum thum sung a pehpeh in champion sinak an rak hmu thei. Asinan kum linak ahcun quater final hman thleng thei loin sungsuak (knockout stage) ah Ajax club neh loin an tla ta riai.\nReal Madrid hi Champions league le Copa del rey ihsin an tlafel zo ruangah tui season ah beisei ding an nei nawn lo vek a si ih Laliga khalah hmaihruaitu Barcelona thawn hmat 12 in thlau aw in table 3nak ah an to.\nReal mipi cun hivek ih tlaksiatnak an ton ruangah an president Perez suak dingih poi an ti lo thu an rel celcel. Cun, tui an manager ai-awh tu dingah Jose Mourinho an duh thu khal theih a si. Hivek tlaksiatnak an ton cun an mipi pawl in Cr7 an ngai ruangro.\nC.Ronaldo in Real Madrid hrang season 9 UCL a lek ih season khat vial R16 ah a tlakpi. Season 4 semi final a thlen pi ih vei 4 a champion pi.Tu a um nawn lo vete’n anmah le kel te’n R16 ah an tla lala. Real hi voi thum rori a zonzon ih champion league la theitu club umsun an siih voi 12 chapion in a tambik dinhmun ah an ding.\n“Chin (Falam) – English – Myanmar Dictionary” A Suak Zo


Ralhrang In Tamu Ah Inn 13 An Kharsak – Meifar\nRalhrang In Tamu Ah Inn 13 An Kharsak\nJanuary 22, 2022 admin Myanmar 0\nSagaing, Tamu khua sungih inn 13 cu ralhrang pawlin an kharsak ih an inn hmaiah capi an tar, “Hriamkai pawl thawn an pehtlaih awk ruangah himi inn le leiram cu cozah ta tin kan lonsak. Zohman lut/suak siang a si lo, zuar le lei khal siang a si lo” tin an tarlang.\nInn neitu 3 cu NLD palai an si ih midang cu ramkhelnak ih tel pawl an si. NLD palai 3 cu Naing Naing Win, Thang Say le Myint Naing Oo pawl an si. Inn an kharsak mi pakhat in, “Dothlennak ih kan tel veten kan thil ziangkim hi kan tlansan thluh zo. Thil ziangkim hi dothlennak hrangah a si, himi inn pawl ah minung an umlonak a rei zo” a ti.\nInn an kharsak mi ramkhel ṭhenkhat cu U Ye Moe Myint, U Yin Ko Oo, Ma Eithon, U Aung Phyo Kywe, Kabaw Su Than, U Min Bo le U Maung Maung Latt pawl an si. “Ralhrang in kan inn pawl in kharsak thluh, inndang an khar mi pawl ih thuhla cipciar khal kan zingzoi rero lai” tin media hnenah an sim thei.\nNaupai Hrem Thattu Palik Cu Namtong In An Sat\nMipa 7 A Thahnak San A Phuangaw


Seemtirnak 1 (Genesis 1)\nSeemtirnak (Genesis) timi cu, “Thawhkehnak,” asilole “Hramthawhnak” tican a si. Hi cabu hin lei le van seemsuah thu, milai thawhkehnak, leitlunah sualnak le tuarnak hramthawhnak le Pathian le milai ziangtin an pehzom-aw timi thu tla a sim. Seemtirnak hi ṭ hen hnih ih ṭ hen a theih.\n1) Bung 1-11 sungah hin leilung seemsuahnak thu le Pathian ih seemsuah hmaisa milai pawlih thu a um. Adam le Evi thu, Kain le Abel ih thu, Noah le Tilik thu le Babel lungdawl thu tla an um.\n2) Bung 12-50 sungah Israel miphun pupa suahkehnak thu a um. A hmaisa bikah a zumnak le Pathian thu a ngainak ruangih hminsintlak a si mi Abraham ih thu a um. Cumi hnu a fapa Isaak ih thu, a fasuan Jakob ih thu (Israel ti khalih kawhmi), Israel hrin hleihnih thlahtu Jakob ih fapa hleihnih pawlih thu in a thlun. Cumi pawl lakah Josef ih thuhla kha tam deuh in a um. Jakob le a fapa dang le an innsungsaang pawl Ezipt ramih an fehnak thuhla kha a rel tam cuang.\nHi cabu hin minung thu a sim; asinain a tumtah bikmi cu Pathian ih thiltinak thu a si. Pathian in ziang hmuahhmuah a seemsuah a si tiin a thok ih Pathian in a miphun pawl zawn a ruahnak a langter lai hrih ding tiih thutiamnak thawn a cem. Hi cabu a thawhnak ihsin a cem tiang thuanthu neitu cu Pathian a si. Cule ṭhatlonak a tuahtu pawl thu ṭhennak le hremnak an tong ih a minung pawl bawm le hruai in an thuanthu hmuihmel rak neihtertu cu Pathian hi a si, ti a langter. Himi hlanlai cabu hi miphun pakhat ih zumnak le a cuih zumnak a nun theinak ding bawmtu dingah ngan ih hminsinnak thuanthu a si.\nLei le van le milai seemsuahnak (1:1-2:25)\nSualnak le tuarnak hramthawhnak (3:1-24)\nAdam ihsin Noah tiang (4:1-5:32)\nNoah le Tilik (6:1-10:32)\nBabel lungdawl (11:1-9)\nShem ihsin Abraham tiang (11:10-32)\nCithlahtu pawl - Abraham, Isaak, Jakob (12:1-35:29)\nEsau ih tesinfa pawl (36:1-43)\nJosef le a unau pawl (37:1-45:28)\nIsrael pawl Ezipt ah (46:1-50:26)\n1A hmaisa bikah Pathian in lei le van tla a seemsuah. 2Lei cu pianhmang nei lo thlahawmpi lawng a rak si. Thimnak in ti thukpi cu a khuh ih, Pathian ih Thlarau cu tipi parah a leng. 3Cun Pathian in, “Tleunak um seh,” ti ah a ti ih tleunak cu a um. 4Pathian in a zoh tikah a ṭha a ti. Cun Pathian in tleunak cu thimnak ihsin a ṭhen. 5Tleunak cu “Sun,” ti ah a ko ih thimnak cu “Zan,” ti ah a ko. Zanlam a liam ih zinglam a suak, ni khatnak a si.\n6Cun Pathian in, “Tidai ṭhentu ah vankuumpi um seh, hmun dangdang ah tidai cu um haiseh,” ti ah a ti. A ti bangtuk in a um. 7Vankuumpi cu Pathian in a tuah ih a hnuai tidai le a tlun tidai cu a ṭhen. 8Pathian in vankuumpi cu, “Van,” ti ah a ko. Zanlam a liam ih zinglam a suak, ni hnihnak a si.\n9Cun Pathian in, “Leicar a langnak dingah van hnuai ih tidai tla cu hmunkhat ah khawm-aw haiseh,” ti ah a ti. A ti bangtuk in a cang. 10Pathian in leicaar cu, “Leilung,” ti ah a ko ih hmunkhatih a kom-awmi tidai cu, “Tifinriat,” ti ah a ko. Pathian in a tuah ciami a zoh tikah a ṭha a ti. 11Cun Pathian in, “Leilung in thingkung hramkung a phunphun, ci a neimi le rah a neimi, suahseh,” ti ah a ti. A ti bangtuk in an cang. 12Curuangah ci a neimi le rah a neimi thingkung hramkung phunkim leilung in a suahter. Cun Pathian in a tuah ciami a zoh tikah a ṭha a ti. 13Zanlam a liam ih zinglam a suak, ni thumnak a si.\n14Cun Pathian in, “Sun le zan ṭhentu dingah, ni le thla le kum ṭhentu dingah, le nithla relnak ah van ah khin tleunak tla um haiseh; 15Van ah an vaang ding ih leilung ah tleunak an pe ding,” ti ah a ti. A ti vekin an um. 16Cuticun Pathian in tleunak tumpi pahnih a tuah: sun caan reltu-ah ni a tuah ih zan caan reltu-ah thlapi a tuah. Arsi pawl khal a tuah. 17Leilung tleutertu dingah hi tleunak pawl tla cu Pathian in van ah a ret. 18Sun le zan uktu dingah le tleunak le thimnak ṭhentu dingah an si. Pathian in a tuah ciami a zoh tikah a ṭha, ti ah a ti. 19Zanlam a liam ih zinglam a suak, ni linak a si.\n20Cun Pathian in, “Ti sungih a nungmi sahring a phunphun tidai in suahseh, leitlun thli lak khalah vate tla zam haiseh,” ti ah a ti. A ti vekin an cang. 21Curuangah ti sungih ṭihnungza sahring tumpipi Pathian in a seemter, ti sungih a um a nungmi sahring a phunphun tla a seemter; cun vate a phunphun khal a seemter. Pathian in a tuah ciami a zoh tikah a ṭha, ti ah a ti. 22Cun Pathian in, “Ti sungih a nungmi sahring pawl cu pungzai uhla tipithuanthum khat ṭheh uh, vate pawl khal pungzai uhla leitlunah khat ṭheh uh,” ti ah thlawsuah a pek. 23Zanlam a liam ih zinglam a suak, ni nganak a si.\n24Cun Pathian in, “Innzuat sumhnam a phunphun le hramlakih ramsa a tum siseh, a fate siseh, a bokvakmi phunzakip leilung in suahseh,” ti ah a ti. A ti bangtuk in an cang. 25Cuticun Pathian in innzuat sumhnam a phunphun le hramlak ramsa a tum siseh, a fate siseh, bokvak ih a caang theimi hmuahhmuah tla a tuah. Pathian in a tuah ciami a zoh tikah a ṭha, a ti.\n26Cun Pathian in, “Milai tuah thlang uhsi; kanmah ih hmuihmel kengin kanmah bangin kan tuah pei. Ti sung um nga le vanih a zammi vate tlunah siseh, innzuat sumhnam le hramlak ramsa a tum a seen parah siseh, bokvak ih a caang theimi tlun khalah siseh, thu an nei pei,” ti ah a ti. 27Cuticun Pathian in milai * 1:27 Milai: timi hi Hebru ṭong cun ’adam‘ ti a si. cu a seemsuah; Pathian in amah ih hmuihmel vekin a seemsuah. Pathian in mipa le nunau a seemsuah a si. 28Cun Pathian in an hnenah thlawsuah a pek ih, “Fa tampi nei in pungzai uhla leilung hi nan luahkhat pei ih nan thuthu in nan umter pei. Ti sungih nga siseh, lei parih a vakmi ramsa tinkim a tum a seen le vanih vate hmuahhmuah tlun khalah siseh, thuneihnak ka lo pe,” ti ah a ti. 29Cuih tlunah Pathian in, “Leilung tlunah thlaici a phunphun le thingtheirah a phunphun nan ei dingah ka lo pe a si; 30vate phunzakip le ramsa tum le te phunzakip, a bokvak theimi ih an rawl dingah hramhring le thingrah ka pe a si,” ti ah a ti. A ti bangtuk in an si. 31Cun Pathian in a tuah ciami hmuahhmuah a zoh tikah a ṭha ngaingai ti ah a ti. Zanlam a liam ih zinglam a suak, ni ruknak a si.


Bumnak Thawn Sum khongtu NLD Party Sungtel Pakhat A Thu Relsak Ding - Chinland Today Media\nJanuary 22, 2014 2:53 am·0 comments\nPi Suu Kyi khualtlawnnak hrangah tiin NLD sungtel pakhat ih bumnak thawnih paisa a khonmi thuthawn pehparin NLD pyan-kyia-ye( ျပန္ၾကားေရး) hotu U Kyi Ttoe cun a facebook ihsin bum tuartu pawl hnenih thinlung takthawih ngaihdam a dilnak thu le cupa cu anmah NLD party daan le duun vekih thurelsak a si ding thu a tarlang.\nThilumdan cu: Shan ramkulh Taungkyi Myo ih NLD party sungtel Ko Tun Tun Oo timi pa cun Daw Aung San Suu Kyi ih Nansan a fehnak ding hrangah tiin Sumtuah milian pawl hnenah paisa a rak khong/dil thu Taungkyi thuthang in a sim.\nNLD dinhmun in Daw Aung San Suu Kyi ih khualtlawnnak thawn pehparin ziangti hman in sumkhonnak a um lo lawlaw tiin theih a si.\nAtu vekin Party sungtel pakhat in awm-ang lo takih a tuahmi thawn pehparin a tuahtu pa cu NLD party ih daan le duun vekin zingzoi ih a thuhla relrak a si ding tiin an sim.\n“Atuih thil a cangtertu cu Ko Tun Tun Oo, Taungkyi Myone committee sungtel pakhat a si ih pian-kyia-ye sungtel a si lo hlei ah himi hrangih hnattuan ding pawl lak khalah a tel lo. Hih thilcang thawn pehparin Ko Tun Tun Oo hi Taungkyi aphuaih chuk ihsin pehtlaih tahratin thilumdan zaten sutfiangin party daan le duun thawih milin a thuhla relsak a si ding. A ttul ahcun Daan( ဥပေဒ) thawih mil khalin a thu relsak a si ding thu Shan ramkulh Hotu Daw Khin Moe Moe cun a sim”\n“Atu vekin party sungtel pakhatin awm-ang lo takih thil a tuahnak ruangih a rak tuartu zate hnenah thinlung takten ngaidam kan lo dil” tiin NLD bahu pian-kyia-ye(ဗဟုိ ျပန္ၾကားေရး) committee sungtel U Kyi Ttoe cun a facebook page ah a sim.\nDaw Aung San Suu Kyi Ih Hmuan Sangkaa Le Inn Nambat Ting ThawngNga In Lilam


Thilrim Na Thei Lo Asilen… – Meifar\nThilrim Na Thei Lo Asilen…\nJune 19, 2021 admin Lawrkhawm 0\n“𝐓𝐡𝐢𝐥𝐫𝐢𝐦 𝐤𝐚 𝐭𝐡𝐞𝐢𝐭𝐡𝐞𝐢 𝐧𝐨𝐧 𝐥𝐨: Thilrim kan theihtheih lo cun thin a phang duh nasa. Kan nuam lo tir ih hritlang menmen a si ko tin kan hnem awk rero kha, thilrim kan theih lo thok veten, kan zam, thu phunphun kan ruat ih kan itthat thei nawn lo, kan kaa a thaw nawn lo ( rim thei lo/ အရသာ theilo ih rawlei cu a thaw lo hrimhrim bet thawn), kan tha a dawng sualso.\nA um thei ko! Asinan ka theihmi tampi thilrim theilo in ni 10 leng an um hnu ah an tha sal. Damcak zet in an um sal. Cu ti ruangah daithlang ding tinak a si hrimhrim lo, thinphang ciamco lo ding tinak asi.\nAhmaisabik ah thindaiten um tum aw ( mi tla an si cio, ka dam sal ding timi lungput nei awla..). Cun nitin kan rel rero mi a ti lam tampi in aw (Datsa lang 2 le adang theiti /Soup/အုန်းရည်/ thingpisen/tidai/ ti a pai tam mi thingtheirah). Tisakhu hip aw (nikhat voi – 3, tisa sungah ငရုတ်ကောင်း၊ လေညှင်းပွင့်၊ ယူကလစ်အဆီ na rawi thei/ cuvek rawi hnuaihni a buaithlak na ti a sile tisa khu tal cu hip teng teng aw).\nKhasuan rang/ sen/ thing / aire pawl hi rawlei le rawlhmeh ah telh cih ringring ding. Vitamin C ရေဆူဆေးပြား၊ Vitamin – C mum/ Cvit / Vitacee/ Enervon- C ( 1000mg tiang a poilo/ 1000mg ti mi cu Enervon – C tivek ih ca ngan mi siar uhla 500 mg tin an ngan ding/ 2 tiang ei theih tinak a si ih zing 1 – Zan 1 ei ding.\nCvit menmen mum rang fate pawl cu 1 ah 100mg a si ruang ah zing 3/ sun 3/ zan 3 tiang ei theih// a thurmi le atitam mi thingtheirah ihsin tla vitamin – C kan ngah thei a si. Zinc tla ei cih ding a si ( kan taksa raldotu a cak ter) // a dang vitamin ei rero laimi kan neih le ei bet thotho ding.\nRaibur le khuh na cem bet a si le cu siibawi ron a tha ding. Fluanza le Bronchest tla cu ei theih a si ko nan kan nat besiat hlan ah siibawi ron hi thiltha bik asi.\nRawl hlumsa te/ vitamin tha mi te ( arti siseh/ ar awm/ nga awm/cawsa ruh hang/pe lam tla si seh) ei thei mi tete ei tento ding/ ka kaathawlo tin rawl ei lo in um hrimhrim lo ding. Ni a suak le nitlang (reilote sung) ai ding.\nRoom kha thli lut suak tha te um ding in sangka te tivek on ding. Mah te a dang ten um ding ( rawl petu khal fumfe deuh in pakhat maw pahnih maw neih ding). Thinlung pacang zet in um ih/ kan innsungsang pi pawl kan suan sinsin lo nak ding ah mah te thiar fihlim awk tum ding.\nKar 2 – 3 kan dam hnu ah innsang pawl thawn duhdawt aw zet in kan pom aw leh sal ding. Hizat hi si hrih sehla bet tul mi pawl um le cmt ah maw in run sim in in bet sak uhla, kan harhdamnak ngaihsak aw cio uhsi. (Ngantu: University of Nursing, Yangon, Mai Sui Rem)\nJune 3 An Doawknak Ih A Thuhla An Theih Nawn Lo Mi CDF Pasalṭha Ih Ruang An Sar\nA Bike Lukhum Sungah Varngen Tumpi Arak Um !!!


June-2 Alexandria ih mithianghlim Cyril | Radio Veritas Asia\nAlexandria ih mithianghlim Cyril (370-444)\nAlexandria khuapi ih Bishop a si mi mithianghlim Cyril cu kum 370 ah Egypt ram ah a rak suak. Puithiam cannak a lak theh hnu ah a pate a si mi Alexandria khuapi ih Bishop a rak bawm ih kum 412 ah a mai ai a rak awh.\nBawinu Maria cu Pathian ih nu ih a pom lo tu ruah nak cu a dodal ih Bawinu ih Pathian Nu a si nak cu a ti thei tawk in a rak humhim ruangah a mah cu Pathian Bawipa ih minung a cannak thawn pehpar in a rak langsal.\nCyril cu Constantinople khuapi ih Bishop ih nemhnget a si hnu kum 428 ah Nerius in Bawi Jesuh ah 'Pathian le minung' tin pahnih a dang ten a um ih an mah cu thil ti thei nak in an kom awk nak a si tiah a rak zirh thok.\nA mah cu Pathian in minung si nak a lak nak le Bawinu Maria cu Pathian ih Nu a si thu pawl cu a rak el. Cyril cu kum 431 ih an tuah mi Ephesus Council a rak hoha. Cui thurelkhawm nak ah Nestorius cu Pope a pakhat nak Celestine ih thupek nak vek in pawlpi sung in dawi a rak tuar.\nCyril cu Catholic zum nak humhim nak ca pawl ngan nak thawn in a nunnak cu man nei zet in a rak hmang. A mah cu kum 444 ah a nunnak a rak cem ih kum 1882 ah Pawlpi in Doctor buaih an rak pek.


LUANGLU A HAWK ZO - Hre Mang\nLUANGLU A HAWK ZO\nLUANGLU A HAWK ZO, VAN SANGKA ON ASI ZO!\n(The Ceiling Has Broken, heaven is opened now)\n“Miselen le tite len,” “nunau kaa le ar-taw,” “arpi khuang ah khua a vang dah lo,” “farah khaw ong tawnglo,” “mithi ti that le bawi ti that”, tvp tong thalo tampi kan pupa pawlin mai miphun lakah thleidan awknak an rak nei. Miphun dang thawn tahtthim asile thilsia ci hmuahhmuah “lai ta” an rak tiih a tha le a mawimawi cu miphun dang an rak pek theh: vok tum thei lo, pumcek kerki pawl cu laivok, ar fate rekri pawl cu lai ar, hairah fate thur tekti pawl cu lai hai, lamzin tum deuhdeuh cu vaizinpi, milai tisa tha ngao vurvi hmeltha deuh asile ‘mirang bang I’ ‘Japan bangi’ an rak ti. Cupawl cu kan pupa rirai biaksan lai ta a rak si. Laica nei loin hrinkhat le hrinkhat nautat awksan, atsan, raal awksan, thah awksan a rak si. Santhar, Khrihfa san kan thleng zo.\nLaimi lakah hrinhnam thleidan awksan asi nawn lo. Fimnak thiamnak lennak cahnak khalah lalhrin le mise hrin ti a um nawn lo. Farah khaw-ong tawnglo ti a um nawn lo. Kan pupa ansia pawl cu thingkross parah khencih in a um zo. Santhar Khrihfa san minung kan si zo. Kawl le miphundang, lei killi ah Laimi pawl kan darhzai theh zo. Indianapolis, Indiana, USA khawpi sungih district pakhat asimi Perry Tawnship school district pakhat sung hmanah Laimi tlawngta phunhrek ihsin phun hleihnih tiang fimnak zir rero lai mipum 1200 lenglo an um zo. Kan pupa pawlin khua le ram a um le umlo an rak theihdah lo nak hmun le ramah kan pupa pawlih tusinfahniang pawl a thawngtel in fim zir in lei killi ah kan tekdardzo. Leitlun fimthiamnak zirsang lamah Laimi pawlin an zir thei lo dingmi fimzirnak timi a um nawn lo. Pursum leilawn le thiambik nei hnatuan lam khalah lei killi ah citintian thiamnak thawn hna an tuan zo. Kan pupa pawl san laiah Laimi pawl hrangah kan thleng thei ding tiah an rak ruahban lomi dinhmunah, an mang hmanah an rak man ban lomi dinhmunah kan miphun Pathian in in khaisangzo. Kan luanglu a hawk theh zo.\nKawlpawl in “Chin puk” an rak timi cu zuknung in an zoh khawp thei lomi kan si zo. Kawltong pai niano in a rak tong theu tu pawlih hlamawi awnem cu kawl pawlin an ngai ning thei lomi kan si zo. Awnmawi le kutzung thiam citintian ah kawl pawl hnakin a cuang sawn mi siar ding kan nei zo. Fim zirnak lamah phunsang tlawngah zirtu lawng si loin miphun dang zirhtu khal kan nei lo. Laimi pawl cu khamhrap lak minung an si an rak ti lai ah tuisan ah phairawn le kawl killi, leitlun khawmual tinah nitin a suk a so in kan pial aw zawk rero zo. Leitlun miphun tambik pawl in an duhzetmi an zuam rero mi dinhmunah kan Chin miphun Pathian in in khaisang in lam in hruai zo. Kawl pawlin mi aa, ziang thei lo vekin in zoh laiah Kawl pawl hnenah Pathian thuthup leitlun pumpuluk in a lei thei lo mi mankhung simtu kan si zo. Thuthangtha mei eng van saktu kan si zo.\nKhuahlan pupa san lai ah hrinkhat le hrinkhat, tlangkhat le tlangkhat an rak pal tlakai aw lo. Ttihnak hlir in an khat ih an biakpawh awk lo ruangah an tong tiang thei aw nawn loin thenthek awknak a rak suak. Rikham an rak nei. Phardawl tumpipi an rak dawl. Biak lo dingmi, tlakkai lo dingmi, zawngzoh in zoh dingmi, pawlkom lo dingmi, pehtlaih lo dingmi, thleidan dingmi, hmuhnak I kipah thah dingmi, huat dingmi, nautat dingmi an rak nei. Hrinkhat le hrinkhat, pengkhat le pengkhat an rak do aw aw. Santhar sanah cupawl a hlo theh zo. Chin miphun lawng asinawn lo, Kawlram miphun citintian pawl lakah Laimi pawl Ram Dinkhawm an rak din zo. Kawlram sung lawng si nawn loin leitlun killi ah leitlun miphun citintian lakah kan tekdarh zo. Miphun rikham a um nawn lo. Peng le tlang in ri a kham nawn lo. Miphun citiantian cawhpolh san a suak zo.\nKhuahlan sanah ke lawngin khual an rak tlawng. Khawsungah biak pawh awknak a rak um lo. Hmaitawn in biak awknak lawng a rak si. Santharsan a suak zo. Cakuat a um, telephone a um, internet, cell phone, thawn leitlun killi biak pawh awknak san a suak zo. Ramkulh in a kham thei nawn lo, phardawl in a kham thei nawn lo, peng le tlang, hrin le hnam, midum mirang, tipithuanthum in a kham thei nawn lo. Lei killi deng tiang mitthep karlo ah biak pawh awk theih san asi zo. Kan pupa san lai vekin mai tappi kawmah cang-ai lal in lalsan asi nawn lo, hrin le hnam thleidan awksan asi nawn lo.\nLeitlun khawmual kan zoh asile American ramah midum in president a tuanzo; mirang pawl in sanhnam an timi, an hnem um, cabuai pakhat parah rawl ei tlang dingin an ten mi, bus pakhat sungah to an duh lo mi, tlawng pakhat sungah an fale thawn umter an sian lo mi, hril awknak ah vote thla thei lo, lamzin parah an tawn tikah an zoh duh lo mi, dawr kainak sungah lutter an sian lomi, rawldawr ah an rawl an zawrh sianglo mi an sumpai hman an duh lo mi, cutluk in an tenmi miphun, midum cu American, mirang ram president a tuan zo. San ling a let zo. Miphun thleidan san asi nawn lo, hrinhram nautat le duh awbik san asi nawn lo. Misia le mitha, lal le bawi hrin, mise hrin ti a um nawn lo. Luanglu a hawk zo. Leitlun ramdang zoh asile nunau nekcepnak ramah nunau pawlin president an tuan zo: Paskistan, Bangladesh, Thailand, England, Gemany, tvp in nunau cu an lal, an ram hruaitu lubik ah an bom zo. Nunau thleidannak, hrinhnam thleidannak a um nawn lo. Milai zapi ten rualran zetin Pathian in amai hmuihmel kengin sersiam kan si timi santhar minung pawlin a takin nunpi asi zo.\nAtsan ah a rak tlanglengtu, tongsia le thleidan awknak, atral an rak do rero lai ah khuavang, ramhuai an rak bia. Uikiu rai, khamrang rai, sepi, vok nurial, arcang sen, le zuupi belpi, thlai-um thawn rai an rak thawi. Asinan rirai be pawl cu pawlkom dangdang an rak nei lo. Sa kap sa aih an um tikah, khuangcawi thlailam an um tikah, sehra that, sethum that an um tikah khawpi senpi zaten an zar to asi, ruai theh asi, tlang hnatuan asi, ruai tla tuan asi, zuu le saa cen in khawpi senpi vangtlang an rak dar. Kan pupa atsan, rirai be pawl pumkhat ten an umnak hmun le ram cio ah an rak um. Santhar fimsan, minung pawlin atsan, riria be pawl hnakin kan atnak pakhat tumpi a um: Pathian nung, duhdawtnak Pathian betu pawl cu pawlkom tintian then awknak hi atnak asi. Kan pupa rirai bia puithiam pawlin tuisan zumtu hruaitu ti aw pawl hi hmu hai sehla an hnih a suak zetnak ding pakhat a um; biaknak pawlkom thenthek awknak hi asi. Rirai be pawl hman lungkat ten an rak nung. Pathian nung duhdawtnak Pathian betu si loin mai tisa duhnak be tu pawl sawn tla kan bang riangri. Pawl rikham, phardawl, thleidannak, dungtun mi, duhsakbik, ngainatbik, upatbik, nautat bik, thliarhranmi, lamtang, tvp Pathian nung Bible thiang zumtu nun thawn tipi ralkhat lam nun in santhar fimsan minung pawl khawsia ramhuai pawl bum-at tak bangin thenthek awknak asi ta riangri. Santhar atnak cikhat asi. Bum in um hlah uhsi.\nNangmah bulpak nun, insang, venghnen, kawhhran biaknak pawlkom, khawsung, tlangkulh, peng, hrinhnam, miphun pawlkom ah siseh pursum leilawn, sumtuah le hnatuannak lam pawlkom, ramkhelhnak, senpi vangtlang tulsam buaipi in siseh, hmasawnnak hrang tuan dingin siseh pawlkom le mibur cangvaihnak kipah rualrannak, duhdawtnak, pumkhat sinak, dingfelnak le thatnak suahpitu lamzin parah dikzetin tlan cio uhsi. Laimi pawl kanmah te lawng kan um nawn lo. Kilkip ihsin miphun dang thawn kan cawhrawi theh zo. Laimi cu miphun malte kan si. Sihman sehla miphun malte Israel pawl cu leitlun thuthangtha karhzainak hrangah leitlun milai thuanthu linglettertu miphun ah Pathian in a hril vekin Laimi pawl tla Pathian hrilmi, leitlun pumpi in a lei thei lo mi, a man khung tukmi thuthangtha pek kan si zo. Kan rikham bal theh uhsi, kan luanglu hawk theh uhsi. Kan phardawl cimter theh uhsi.\nMi a huatu cu mitcaw asi. Huatnak tipungtu cu satan palai asi. Phar a dawltu cu Pathian thu kalhtu asi. Rikham a nei tu cu tisa duhzawng riantu asi. Thleidan a neitu cu a sungah Pathian duhdawtnak a um lo. Nautat bik nei tu cu Pathian diknak a sungah a um lo. Pathian zangfahnak in a comi parah a porh aw tu cu Pathian domi asi. Pathian pekmi fimthiamnak parah a porh aw tu cu Pathian do mi asi. Mi a duhdaw lo tu cu Pathian ta asilo.\nZesu Khrih Kros parah a thih tikah Jerusalam biak inn pi sung puanzar a thlek theh zo. Zentel le Jews miphun lak thleidan awknak a hlo theh zo. Miphar le hrin hnam nauta, tax khawngtu le dan zawh famkim, danthiam sang le cazir lomi, nga kaitu le sibawi thiamsang, cazi le ralkap bawi upa, kan zaten Pathian zang lainatnak in a lak in rundammi lawnglawng kan si.\nKhrih cu taksa ruangpum pakhat lawng asi. Thenthek tu cu Khrih ih ruangpum bauhthet tu asi. Phardawl bal theh uhsi. Rikham thiat theh uhsi. Luanglu hawk theh uhsi. Pathian pakhat, Bawi pakhat, Thlarau pakhat, tihnimnak pakhat, Khrih ih taksa ruangpum pakhat pehzawmtu Khrihfa kan zaten unau pumkhat, taksa pengzawm kan si.\nNunau mipa, hrinte hrinmi, peng le tlangkulh, milian mifarah, misia mitha, ziang pawlkom, ziang le zo dungthlunti um loin kan zapi ten Khrih ah le miphun ah pumkhat kan si. Pathian pakhat, Thlarau pakhat, baptisma pakhat, lamzin pakhat, tawpnak ding hmunkhat, thlarau ruangpi pumkhat, duhdawtnak pakhat tawm aw tu miphun kan si. Pa Pathian ih duhdawtnak, zangfah lainat le rumdanka a tuansuak mi hnatuan tuan sunzawm dingin, a sersiammi le amah Pathian rualremnak hnatuan tuan suak dingin tuanvo pek kan si zo vekin kan sungah Thlarau in hna a tuanmi thatho zetin tuanpi uhsi. Sersiamtu Pathian in Chin miphun hmangin thiltha tuah a thawk zo, luanglu a hawlk theh zo, phardawl a thiat theh zo, rikham a bal theh zo, amah in a tumtah le duhzawng lunghmui zwngin a cemnet tiang tuan theh ding asi. Zumnak mitmeng in Thlarau lamhruainak lungawi sopar ten thlun cio uhsi.\nKan miphun Pathian hmin thangthat si ko seh!


Top Diploma in Culinary Arts (Korean Cuisine) in Malaysia at UCSI University | | Top Private Universities & Colleges in Malaysia\nBy EduSpiral Consultant Services on February 14, 2017 • ( Leave a comment )\nLeading Private University in Malaysia for the Diploma in Culinary Arts (Korean Cuisine) at UCSI University\nUCSI University’s Diploma in Culinary Arts is a practical course underpinned by a strong theoretical base. Apart from providing a pathway towards higher education, the culinary arts course at UCSI University does not only provide students with hands-on training – in culinary arts and the food service sector – but also focuses on equipping students with the fundamental skills for supervisory and management level positions in both local and global food service and culinary arts industries.\nCategories: Best Diploma in Malaysia, Best University for Culinary Arts in Malaysia, Choose the Right Course, Study in Malaysia, UCSI University\nTagged as: best Diploma in Culinary Arts (Korean Cuisine) at UCSI University, Best Korean Cuisine Diploma in Culinary Arts in Malaysia, Best Private University in Malaysia for the Diploma in Culinary Arts (Korean Cuisine), best university in Malaysia for Diploma in Culinary Arts (Korean Cuisine), study Diploma in Culinary Arts (Korean Cuisine) in Malaysia, top Diploma in Culinary Arts (Korean Cuisine) at UCSI University, Top Diploma in Culinary Arts (Korean Cuisine) in Malaysia, top university in Malaysia for Diploma in Culinary Arts (Korean Cuisine), UCSI University’s Diploma in Culinary Arts\nDiploma in Film & TV Production at the Best New Design College in Malaysia at Point College


Ralkap Motor 9 An Kap Siat Hnuah Falam Lam Ih Kirsal Tum Ralkap Pawl Cu Chin Mipi Kilhimtu Pawlin An Rak Kap – Meifar\nOctober 13 zing ah ralkap motor 60 le tank pawl cu Hakha lamah an feh tum, Falam-Hakha lamzin ah Chin mipi kilhimtu pawlin an rak hrentang ih hmailam pan thei lo leh dunglam kirsal thei loin an tuah. Tu’khalah an tang ringring lai ih Chin mipi kilhimtu pawlin an kap phahphah.\nCNF Thuphuangtu Salai Htet Ni in “Hakha lam ih umhmun khuar tum ralkap motor 9 cu kan rak kap siat thei. Cumi hnu sun nazi 1:00 hrawngah Falam lam ih kirsal tum ralkap pawl cu kan rak kap ih ralkap 7 hrawng an thi. Kannih lam ahcun rak bawh ih kap kan a si ruangah hliamtuar le mithi kan um lo” tin Irrawaddy thuthang hnenah a sim thei.\nOctober 14 khalah ralkap motor 7 an rak kap siat ih zate kom cun ralkap motor 16 an siatsuah zo. Kan dungte ah Falam-Hakha lamzin ih tang ralkap pawl va bawm dingin Hakha ihsin ralkap pawl an poksuak ih Hakha khua suah zawngah CNA le CDF in an rak kap ciamco ruangah Hakha ah an kirsal.\nSalai Htet Ni in “Mipi thlacamnak hmual. A caan asilo nain Pathian in kan Chinram ah ruahpi a surter, mero a zamter ih kan ral pawl cu ruahpi le khuasik in a nuai ciamco. Mero ruangah ral pawlin in hmu thei lo, cutik laiah Pathian in kan meithal le cerek mu pawl A hmang ih kan ral pawl kan neh. Pathian hnenah lungawithu in rak simpi cio uhlaw”


CNF upa pawl Falam CND ah thusim an co lo hi a poi zet maw? | VCTH\nHome » Thlirnak » CNF upa pawl Falam CND ah thusim an co lo hi a poi zet maw?\nBy vcth on February 21, 2017.\nChin ramkulh cozah ih hohatnak in 2017 Chin National Day cu Falam khawpi ah Falam khawpi kum 125 kim, Falam sizung kum 100 kim, Falam senpi inn kum 100 kim le Run Inn Tlun Kum thawn cem in sunglawi zetin hman a si.\nFalam ih tuahmi Avoi 69nk Chin National Day ah Myanmar rampi President U Htin Kyaw amah rori tla in a telpi. A hmaisabik Chin National Day cangsuaknak 1948 ih Falam ih mipi tonkhawmnak ah tla Myanmar rampi President hmaisabik U Sao Shwe Taik in a telpi. 1961 ih Falam Chin Miphun Ni ah rampi vuangyi chuk U Nu in a rak telpi. 1961 hnu in cu U Newin ho in rampi thuneihnak an long ih Chin Miphun Ni ah rampi level bawi upa in an telpi nawn lo.\nVuangyi Chuk U Nu, Falam ih Chin Miphun Ni a hmang lai (1961)\nTuitum Falam ih Chin Miphun Ni puaipi ah “Chin National Front upa pawl cu sawm an si nan thusimnak an co lo ee” tiah CNF thapektu mihrekkhat an vuihram nak online ah hmu ding a um hnuaihni. Asinan anmah CNF upa pawl cu mifim an siih thil um daan an thei thiam ding zum a um.\nTuitum CND caan hmannak ah thu a simtu hi rampi President U Htin Kyaw, Chin ramkulh Chief Minister Salai Lian Luai le inntek ai-awh in Falam khawnu/pa ih hotu U Hrang Lawm Thang pawl an si. Culo cu program dangdang in caan hmang a si.\nTuitum Falam ih Chin National Day ah CNF upa pawl thusimnak an co lo hi poi zet maw? Falam ih Chin ramkulh CND ah sawmmi an si vekin lungawiten an telpi cu thil mawi zet a si. CNF tha a pektu mipi in CNF in hmuntin ah, puai tin ah hruaitu, VIP dinhmun in, Sayakyi tuan ringring dingin kan ruat ah cu kan palhnak a um men ding.\nChin ramkulh hohatnak ih tuahmi CND ah CNF upa pawl in thusimnak an ngahlo ruangah a poi tuknak a um lo, riahsia ciamco ding a silo. Anmah an thupitnak hmun a tampi ih cui hmun pawl ah a thupibik dinhmun in hmun an lak ko.


80 % cernak0 15. 2. 2019 0 0\n100 % karlosons 11. 2. 2019 0 0\n80 % RPOLISCUK 5. 12. 2018 0 0\n80 % 4. 9. 2018 0 0


A cem zo mi kum Sawmbi (Decade) | VCTH\nHome » Cahram » A cem zo mi kum Sawmbi (Decade)\nBy vcth on December 23, 2009.\nZiang le ziang lo in kumkhat cu a rak cem zik thlang lala ual. Kei tla kumthar a thleng zik thlang ih, kum 2009 kum sungah ziang pawl ka rak tuah timi ka ruat phah rero. Cutin Internet ih Times website ah “The Decade from Hell” timi article ka rak hmu. Hell ram sungah kum sawmbi tin kan sim thei ding ka zum. Cumi thutlangpi ka hmu lawngah kum 2009 cem hi kumkhat cem lawng silo in Kum zabi 21 ih hmaisabik Kum sawmbi (decade) tla a cem ual tin ka rak ruat suak sal.\nA tu hrawng a rak cang mi leilungtlun sumpai tlaksiatnak (economic crisis) pawl, terrorist pawl ih thuhla pawl, Natural Disasters pawl, Vanduainak pawl, leilungpi ah mangbang um zet mi damlonak thar pawl, pulhnat pawl thawn kan tong aw ruangah “A buai zet mi Kum Sawmbi (decade) pakhat a si” tin cangan tu pa in hmin a rak pek.\nKum sawmbi ih hmaisabik a si mi kum 2000 kum kan thleng ve ten, hmaisabik January nikhat ni a thoknak 2 minutes a luan ve ten Japan ram ih Onagawa timi Nuclear zungpi ah alarm aw pi a rak suak ciam co ih Y2K virus buainak kan rak tong thok. Cumi lai-ah computer technician pawl le Scientists pawl cu an rak buai nasa.\nCuhnu kum khat 2001 ah voikhat hman kan ruat ban lo mi 9/11 siatnak pi a rak cang lala. American pawl le leilungpi hrangah ziangtik hman ih kan hngilh thei lo ding mi minung thihnak kan rak tong. Cui thil ruangah mipi 3000 lenglo an rak thi. Cumi thuhla ruangah American in Afghanistan le Iraq ah do awnak a suahpi ih mipi leh ralkap tampi an thi.\nKum 2002 ah, Indonesia ram ih Berli tikulh ah bum a puak ih mung 200 luan an rak thi lala.\nKum 2003 ah Taiwan (Chinese) pawl in an ram ah minung le minung ol zet ih a suan aw thei mi SARS damlonak hrik (virus) an hmu thu an rak than. Cuhnu ah Asia ram ih Tourism hnaṭuan pawl a ṭumsuk zet.\nKum 2004 cem zik te ah leilungpi lau ṭheh ter mi Vanduapi (Natural Disaster) pakhat kan rak tong lala.\nCumicu…India tifingriat ihsin Sunami timi Quake pi le tisuarpi ruangah Asia le African ih ram 12 ih mipi tampi’n an rak tuar. Himi Sunami ruangah mipi (200,000) luan an rak thi.\nKum 2005 ah North Korea ram in Nuclear thilri pawl an nei zo timi kha an rak than. American le leilungpi in an rak thinphang zet.\nCumi hnu rei lo ah Indonesia ram ah minung suan thei mi H5N1 natnak an hmu timi an tarlang. August 29, 2005 ah USA ram ih Southeast Louisiana ah Hurricane Katrina timi thlisia a rak hrang ih mipi 1500 lai an rak thi. Thehle, US$ 100 billion man lai thilril pawl a siat ṭheh. Cumi cu USA thuanthu ah a tum bik mi Vanduainak (disaster) pi a rak si.\nKum 2006 ah Yi-Nan leh Petroleum man pawl a rak kai nasa. Leitlun record thar rori a rak si.\nThehle, Israel le Hizballah pawl Lebanon ah ral an do.\nKum 2007 ah kan Kawlram ah Phunki pawl ih san-dah-pyah mi Saffron Revolution timi a rak cang.\nKum 2008 ah kan kawlram ah voikhat hman a cang dah lo mi Nagis thlisia a rak hrang. Nagis thuhla hnu rei lo ah China ramah Cichuam linghninnak a rak cang lala. Mipi tampi an thi, thilri tampi a siat. Cumi hnu rei lo ah India ram Mumbai ah terrorist pawl ruangah mipi 170 luan an rak thi lala. Kum cam zik hrawng ah USA ram ih Stoke Sharing Market an rak buai thok rero thlang.\nKum 2009 ah cun 2008 ihsin a rak thok rero mi American ram ih Sumpai tlaksiatnak (Economic Crisis) pi cu leitlun sumpai tlaksiatnak (Global Economic Crisis) in a rak cang. Thehle, World Health Organization (WHO) in ( H1N1) timi damlonak hi leilungpi ah ttihnung um tuk mi damlonak pakhat a si tin an sim.\nZiangkhal lole, cu vekin thuhla ṭha lo pawl thawn kan rak buai mi kum 10 cu rei lo ah a cem thlang ding. Cumi kha ca ngan tu pa in “The Decade from Hell” tin a rak sim. Ziangkhal lole a siabik le ṭha lo bik mi thuhla pawl sung ihsin tungdinnak le thazang laknak thawn leilungpi le bulpak pakhat cio cu kan feh vivo a ṭul ko.\nRei lo ah kumthar a si thlang ding. Kumhlun ih a rak cang mi thuhla sia pawl ihsin zirnak lak in hmai a ra ding mi kumthar ah thazang thar thawn pakhat cio le leilung pi hrangah kan nun ding mi kan ṭuanvo a si ko. Leilungpi ah raldonak pawl, minung pakhat le pakhat that awnak thuhla pawl, Vanduainak pawl, Natural Disaster pawl kha mal thei bik in mal hram seh timi thlacam nak thawn……………\n(Note: December (7) Times Magazine Issue- Andy Serwer ih The Decade from Hell siar mi parah let sal mi si)


AW…FALAM – Falam Baptist Church\nAw… Falam, na kum (125) kim darkhing awn cu tipiral kan tiangin a thang ruangro. Na thuanthu ka thlirsak tikah thuanthu tha neitu na si. Nang cu Laihri zuunpi hrinhnam (11) in sihfuntu na si. Cuhleiah khualkhua tipiral ihsin a ra vaimi, Mingo le Misang pawl tiangin na faale dang thawn bangran in na rosartu dingah na ser hai. Na tanghlum hi a fip zetmi hrinhnam lungput pawl ziamralnak hmun a si. Na hrinhniang zate hrangah kau zet in na thla na pharh ih thleidannak umlomi na duhdawtnak sungah hlum tein in pom ih in cawi. Aw.. Falam na nun khua sau sehla na hrinhniang rual pawl cu Pathian in khaisang sinsin hramseh.\nAw… Falam, santhar Chin miphun cu 1948 ah na rak hring suak. Cuih ni ah Chin hnahkhatthlah unau mipum 5000 lai an rak kim. Hi ni ah “Chin Phunpi Ni” tiah Chin Thuanthu sungih hngilh nawn lo dingmi cahmai pakhat na rak ngan suak. Khuate hla sam thiam ningla, “Kawl phunpi ni Pyinlone in, Chin Phunpi Ni Falam in ee…” tiin sam ciamco sehla ka duh. Kum (69) a rei zo nan “ni a liam ih a thlum sin” an ti bangin hi ni cu Chinmi pawl kan thlennak hmun tin ah, kum tin sunloih in lungrualnak nitleu in hmuh sal ringringtu a si. Aw.. Falam, Chin miphun zate huapmi thuanthu mawibik neitu na si.\nAw.. Falam, nehnennak le nekrawknak na ton caan khalah thinsaunak, tangdornak le duhdawtnak in leh na rul. Na suum sungih Chin Mang Bawi ih Tohkham an put tlung laiah an ke rak phelh thei na rak si ding nan, liangdam sawn na rak ken. An sia a rem theinak dingah nangmah ih siaremlonak sawn na rak hril. Chin ram tundin na duh tuk ruangah hramlak tupi sungah Bantaw ei in rilrawn na rak tuar. Surhan kian lo niheng tangah sawizawi aw in hriamhrei na rak kai. Nunnak na liam, thisen a luang, mithli for in ruahsannak thawn hmai na nor laiah na tonak a rak hlo. Hi lai khalah thihnai suak ding na hrial ih na mitthli sawn na rak thaap. A rahpar tlan a cu ih na thianrual pawl donhleisang tlun an thlen tik khalah theng tang ihsin lungawipinak papa na rak beng sak thei thotho. Aw.. Falam, nang cu nangmai’ tanghmai sial ding hnakin Chin miphunpi hrangah pumpektu na si.\nJesuh in, “Mi pakhat in a rualpi pawl hrangah duhdawtnak tumbik a neihmi cu an hrangih a nunnak pek hi a si,” tiah a ti (John 15:13). Aw…Falam, na lamzin hi kan Bawipa Jesuh ih lamzin a rak si ual! Hi lamzin hi thlun hrih vivo aw, cule kei tla na dungin ka lo thlun ve ding.\nFalam kum (125) kim, Falam Siizung kum (100) kim, Falam Seenpi Inn Kum (100) kim le CND sunloih upatnak pek phah in,\nTagged with Cinmualtlang, Falam


VCTH | Archive | Chin News | 147\nHome » Archives by category » Thuthang » Chin News (Page 147)\nRih Palik Bawi Sual An Celh Lo\nPosted on June 6, 2013 by vcth and saved under Chin News\nKan Chinram ih tili hminthang bik umnak le Pursum leilawnnak ih hmun thupi a si mi Rih Khawdar ih Palik bawi U Myint Lwin ရဲအရာခံ ၿမင့္လြင္ timi pa in sumdawng pawl paisa khong in a ti buiapi ih hlei ah anmah Rih Khawdar le Tio Khawmi pawl tla a buaipi tiah…\n5th AIPA CAUCUS Metting ah Chinmi A Kai\n5th ASEAN Inter-Parliamentary Assembly (AIPA) Caucus meeting, Da Lat, Vietnam ih kan dung May thla ih tuah mi ah Kawlram Hluttaw aiawh in kan Chinmi, Pu Zung Hlei Thang (Amyotha Hluttaw Senator) cu a kai ve ih kan ram thu le hla “Country Report on Green Growth” a hlawm khawm hngai.…\nComments Off on 5th AIPA CAUCUS Metting ah Chinmi A Kai / Continue reading →\nZWO in Saikhumphai Khua Thu Thudik Hawl An Duh\nPosted on June 5, 2013 by vcth and saved under Chin News\nZofa Welfare Organization hotu Rev. Robawia in Saikhumphai Khua meisa ih khang thu le Young Mizo Association (YMA) in Aizawl kiang ih Chin khua 2 an ṭhawnter thu ah thudik le hman ih zingzoi dingin Mizoram Chief Minister Lalthawnhawla a forhfial. Inn khi 55 a um mi Saikhumphai khua cu…\nComments Off on ZWO in Saikhumphai Khua Thu Thudik Hawl An Duh / Continue reading →\nTungzang le Tuithang Khua ah ZCD Zung An Ong\nZomi Congress for Democrecy (ZCD) Yangon zungpi ihsin Pu Gin Kam Lian (GS of ZCD) le Pu Pau Lun Min Thang (Secretary) pawl ra in Chinram Tungzang le Tuithang Khua ah May 27,2013 ah ZCD zung An Ong ti Tongsan website in a than. Source: Tongsan…\nComments Off on Tungzang le Tuithang Khua ah ZCD Zung An Ong / Continue reading →\nTulai Aithing A Lar\nTulai fang, Thantlang peng Vanzang tlang tluan ah cu Chinram suak Aithing a lar laifang a si. Tum khat ah Haimual Jeep 5 khat in phur a si ih tum tawkfang phur a si zo ih India ramri Tio tiang phurh a si. Cui a phurtu pawl cu Falam peng…\nComments Off on Tulai Aithing A Lar / Continue reading →\nCCC Tlawng An Phuan Zo\nChin Christian College, Hakha 2013 – 2014 cazir kum cu June 3 ah a thok zo. Kum ziang maw zat sung an cawl mi Diploma (Dip. Th) Progam tla a ong sal. A tu ah BA English, Dip. Th., B. Th., M. Div. tiin Program phun li zir a si ding.…\nComments Off on CCC Tlawng An Phuan Zo / Continue reading →\nTu Zarhpi June 9 Phun 10 Camibuai Result Suak Ding\n2012-2013 Cazir kum Phum 10 ong cazin cu tu zarhpi, June 9 ah a suak ding tiah Fimthimnak zungih ṭuanvo neitu in a sim tiah, Hakha Post in a phuang. Kan dung kum 2011-2012 Phunhra a phitu ram pumpiluk in 467,849 an si ih,160778 an ong. Tukum a phitu hi…\nComments Off on Tu Zarhpi June 9 Phun 10 Camibuai Result Suak Ding / Continue reading →


Myanmar Ah RC Mission Thlennak Kum 500 Kim Puai Ah Pope Le Thein Sein Sawm Tum - Chinland Today Media\nJanuary 18, 2014 12:41 pm·0 comments\nThuthang simfiangnak an tuah lai\nMyanmar ah Roman Catholic (RC) mission ra thlennak kum 500 kimnak puai ah Pope Francis le Hotulal Thein Sein tel dingin sawm an tum thu January 17 ni ih Yangon khawlipi Sanchaung ih Catholic siangbawi pawl zung ah an tuahmi thuthang simfiangnak an an sim thu Eleven Media Group cun a tarlang.\nMyanmar ah Roman Catholic mission ra thlennak puaipi cu 2014 kum sung hmuahhmuah Myanmar sung um Catholic pawl in tuah ding an si ih rampi huap kharnak khawmpi cu November 21-23, 2014 ah tuah dingin timlamnak an neih thu, Father Leo Mang cun a sim.\nCun, Pope cu sawm a si zo ih a rat ding a si ahcun biaknaklam lawng siloin Myanmar rampi huap dinhmun in tuah dingah khal an tum thu Father Leo Mang cun a sim beet. Hotulal Thein Sein khal February thla sungah ca thawn official in an sawm ding thu khal a sim beet.\nHimi kharnak puaipi hi Yangon ih St. Mary Cathedral biakinn ah November 21, 22 ni pawl ah tuah ding a si ih, November 23 ni ah cun Aung San lehnak bualrawnpi ah nunphung laam a phunphun le hlasaknak thawn an tuah tum thu khal a sim.


Ralkap In Sagaing Ramsung Ah Doawknak Helicopter An Hmang Thok, Bomb Le Meithal An Kap Ciamco – Meifar\nNovember 10, 2021 admin Lawrkhawm 0\nTulai hi Myanmar ramsung buainak a sosang zet, hmuntinkim ah doawknak a thleng. Sagaing ramkulh, Kany Township, Shan Myaung Dase Chaung kiangkap ah mipi kilhimtu le ralkap pawl cu nasa zetin an rak doaw ih ralkap lam mithi le hliamtuar an tam tuk.\nCuruangah tuisun Nomvember 10 sun nazi 2:00 hrawng ihsin ralkap pawlin doawknak helicopter an hmang thok. Vansang ah helicopter cu a zamkual rero ih helicopter ihsin bomb le meithal an kap ciamco tin kiangkap um pawlin media hnenah an sim thei.\nTualsung mi in “Sun nazi 2:00 hrawng ihsin Shan Myaung Dase Chaung tlun ah helicopter a zamkual ih meithal an kap ciamco. Bomb khal an kap, catbang loin an kap rero. Ralthuam picang thawn khal an kap” a ti.\nRalkap pawl ih meithal kahnak ruangah raltlan lakah hliamtuar an um, an doaw nasa laitak a si ruangah mithi le hliamtuar cazin hi theih a si hrih lo. Zinglam khalah helicopter in hmun dang ta ralkap pawl an va thiar ih Sagaing ramkulh, Kany ramsung ah an thlah. Zuk: Sagaing ramsung ih ralkap pawl helicopter


Kawlram Hrilawknak le India Raltlan Thurel Ding - Chinland Today Media\nKawlram Hrilawknak le India Raltlan Thurel Ding\nSeptember 17, 2010 3:45 pm·0 comments\nRamriih a um tu Raltlan pawl..\nBurma Centre Delhi le Burma Center Prague pawl ih hoha nakin India khawpi New Delhi ah thuthang lakhawmtu pawl thurel khawmnak cu September 27 ah neih tum a siih Kawlram raltlan ziangmaw tizat an tel ding khal beisei a si.\nParliament member rak tlingzo tu le ramdang ih raltlan Dr Tint Swe hin Kawlram hrilawknak umtu dan thu simnak a nei ding ih Miloslav Sta ek, Czech Republic, Ambassador khal in a tel pi ding.\nHi thurelkhawmnakah Khonumthung ih zohfeltu Sangtea in Kawlram hrilawknak ih Chinmi thuhla relnak a nei ve ding ih, Sumit Chakravarty, Mainstream ih zohfeltu, Jyoti Malhotra senior editor le freelance Indian journalist khal a tel ve ding. Vijay Jolly, India ramkheltu khalin India thansohnak thawi pehparmi Kawlram thu relnak a nei dingih K. Yhome, Observer Research Foundation hin India ih um raltlan pawl zohnak lamle Kawlram hrilawknak thu pehpar a sim ding. Mizzima editor Soe Myint hin thuthang latu pawl ih mipi ruahnak an lakhawmmi pawl sim thannak le N. J Thakuria in Northeast India thuthang latu pawlih Kawlram hrilawknak ih an rak telve nak ding ruahsannak thulam relnak an nei ding.\n‘An thupit dan zirin thuthang lakhawmtu pawl in thupi rel ding kan hril ih a hmaisabik ah Kawlram hrilawknak ding November 7 ih khiahfel zomi thu relnak kan nei dingih cumi thluh ah India ih Raltlan pawl thu relnak kannei ding’ tin Christoph Amthor, Burma Centre Prague cun a sim.\nThe Mail –\nKan thurelkhawm dingmi hin India ih thuthang lakhawmtu pawl le thuthang cazual tuahtu pawl hnenah India in Kawlram hrilawknak a neih ding thu ah telnak a neih theinak dingle thathnemnak a neih suahpi ding ruahsannak ih tuah tum kan si tiin Alana Golmei, Burma Centre Delhi khal cun a sim ve.\nAdanglam zetmi Sai Var Kawlram ah an kai


Kawhhran sungih Na Telnak - Chinland Today Media\nMay 13, 2012 12:39 am·0 comments\nCuih thuthup cu hi bangtuk in a si: Thuthangtha a um ruangah Gentile mi khal Judah mi thawn Pathian ih thluasuah cotu an si ve thlang; pumkhat sinak sungih a telmi an si ih Khrih Jesuh thawngin Pathian thukamnak sungah covo an nei a si. – Efesa 3:6\nBible Siar Ding: 1 Korin 12:12-27\nKhrih ruangpum sungih na tel theinak hmun le na covo um zia lo theihter ka duh. Bawipa ih sinak thawn pehpar awmi ttongfang lakah himi hnakih nasa sawnmi a um lo: “Fapa in Amah ih sungah Pathian sinak famkim ih a neihnak cu Amah Pathian ih lairelnak a si” (Kolose 1:19). Khrih cu milai sinak famkim in a phuanglang aw.\nNa sinak langter dingah zianghman ttih hlah. Cumi thlen theinak ding tahfung a um lo. Ciing ringring aw, Johan in a hmu ih zianghman in tahtthim theih rual a si lo ti a fiang. Khrih kan sungah a nung dingih zohman in a sinak le a cangvaihnak an tah thei lo ding. Minung ih tahfung in ziangti te khalin a tah thei baan dah lo ding.\nKawhhran cu a vision sungah a tthang vingvo ih thimnak ih huham kha a siatsuah rero, sualralnak huham pawl lakah uktu a ttuan, ih kan sungih a nungmi sersiam thar ih huham in thimnak kha tleunak ah a thlengh thluh. Kawhhran in himi pawl hi a tuah rero, curuangah kan sungih a cangvaimi huham le thiltitheinak cu kan thei dingih Khrih ih thosaal nun in hna a ttuan ti kan theifiang ding a si.\nKannih cu lennak phunkim in lentermi kan si; mawinak tinkim in tuar theinak thazaang pek kan si; zaangfahnak ih khuh le hupphen kan si; atu cun mangbangza sinak dinhmun ah kan lut dingih Thlarau laksawng cu kan nunnak sungin a phuanglang ding.\nPathian Fapa cu a tthansonak huham thawn na sungah a um. Vanlam zaangfahnak le thiltitheinak thawn lenter le khahter na si hlan lo hih leitlun ah na um dingih leilung ih an lo theih fiang hlan lo Pathian in na nunnak cu zaangfahnak in zaangfahnak ah le nehnak ihsin nehnak ih a lo thlengh sak ding.\nPaul in a theihfiangmi cu lei le van hmunkhat ah a kom rero timi hi a si. Annih cu pakhat an si, Pathian hnenah lungawithu ka sim! Kanmah le vanram karlak ah zianghman tthentu a um lo. Leilung ih midirh theinak in in kilhim ding, sihmansehla van le lei cu thiisen pakhat sungah an kom aw dingih tthen awknak a um nawn lo ding. “Hih leilung taksa hi taanta in Bawipa ih inn ih um kan hril sawn ding” (2 Korin 5:8).\nNa cahnak in na loram le na thlairawl cu na tah thei men ding, asinan Thlarau nun ih tumtah cu na tah thei lo ding, tah theih a si lo.


Tamu Ah Chin Mino (2) Thattu Cu Theih A Si – Meifar\nTamu Ah Chin Mino (2) Thattu Cu Theih A Si\nTamu peng, Myothit khua kiang lamzin kap ah Chinmi (2) ih ruak cu April 24 zinglam ah kiangkap um pawlin an hmu. Kuki Chin miphun an si. Kyunpinthar (Teiyang) khuami kum 20 le kum 25 mi an si ih, an hmin cu Suan Min Thang le Thang Ku Kim an si.\nApril 23 sun ah Thone Kyaw khua ah bawlung an va sit ih zanlam ah an rualpa ih mopuai lawm dingin Fai Lin khua ah an feh. Fai Lin khua thlen hlan Myothit khua kiangah an rak that. An ruak cu lamzin kiang kait 50 hrawngah an hmu, an ruak kiangah cerek hawng 5 aum.\nAn lu, dunglam zang le hnakruh ah vuakvelhnak hliamhma aum. Mithi ruak cu siizung motor in an phur ih April 24 sun ah an khua ah an tlunpi. Hmin tarlang remlo tualsung mi pakhat in, “Kate (Meitei) Tapung pawlin an that, hitawk ah Meitei tapung pawl an um tamtuk.\nRalhrang in ramsung thuneihnak an lak hnuah Meitei tapung pawl cu Tamu khuasung ah an ra tlangleng ciamco” a ti. May 11 le July 22, 2021 kum ah Meitei tapung pawl le ralhrang pawl an tangtlang ih tualsung mipi ralkap Tamu-PDF pawl thawn an kapaw a ti. Meitei tapung pawl cu India cozah dotu hriamkai an si ih Myanmar ramri ah umhmun an khuar.\nAn That Ding Mi Thawngtla Thawn An Neiaw, A Innsang Pawl A Bum


US ram khal ah ei-in tlasam mi harsa an tam, Rawl dong ding in Motor Thawngtel an tlar | Falam Online Media\nUS ram khal ah ei-in tlasam mi harsa an tam, Rawl dong ding in Motor Thawngtel an tlar\nCovid 19 ruangah leitlun hmuntinkim ah tlaksiatnak a thleng ih hnaṭuan nei lo mi harsa a ni ni in an pung vivo.\nLeitlun Covid 19 nat karhzaibiknak US rampi khal ah a ni ni in hnaṭuan neilo mi harsa an tam vivo ih ei le in harsa in vansang mangbang ih khawsa an tam zet.\nCutiih, tlaksiat harsatnak tongtu a ni ni ih an pung vivo lai ah North Texas Food Bank (NTFB) cun Dallas, Fair Park ah ei-in zemnak an nei ih rawl dong ding in motor Thawngtel an tlar.\nNorth Texas Food Bank ih zem mi ei-in rawl cu mipum 25000 hrawng deih dingih tawlrelmi a siih Vui arsa 7000 luan tel in ei-in rawl pounds 600,000 rit a si.\nNorth Texas Food Bank (NTFB) Official\n“Hih hmun ih ei-in zemnak hi Covid 19 boruak thok ihsin a voi 5 nak a si thlang ih tuṭum ih rawl ra dongtu zaṭek 40 hrawng cu voikhat hman ra dong dah lo tu an si. Covid 19 boruak ruangah mi harsa kan tam vivo timi a lang a si” tiah rawl zem tawlreltu ṭuanvonei Mitchell Ward cun CBS hnen ah asim ih “himi rawl zem tawlrelnak cangsuak dingih in bawmtu North Texas Food Bank, Tarrant County Food Bank, Baptist Ministers Union le volunteers pawl tawlreltu local pastor hnen ah lungawithu ka sim duh” a ti.\nTexas hi US ramsung ih Covid 19 mina million 1 kim hmaisabik state a si ih hnaṭuan neilo mi harsa an tamzet ruangah a tui rawl zem mi hi a ṭangkai pi an tam zet.\nRawl dong ding in motor thawn tlar vetu mipakhat cun “Kan dung kum December ihsin hna ka ṭuan lo. Hnaṭuan ding ka hawl rero nan ka hmu thei lo ih ei le in tlasam lai ah hivek rawl dong ding a um hi cu thlawsuah pakhat rori a si” a ti.\nEi-in rawl pawl cu pawlkom, bulpak le U.S. Department of Agriculture ih hlu mi a siih tuṭum ah ei le in tlasam innsang 8500 hrawng hnen ah rawl an zem a si.\n← Falam, Sun Ceu Khaan luan Check gate ih thuphan sim pawl ruangah C.zamual Khua mi an buai phah thluh\nFalam ah Covid 19 mina 3 an um thlang, +Chin ramkulh dinhmun →


In Duhdawttu Ka Pi | VCTH\nIn Duhdawttu Ka Pi\nHome » Cahram » In Duhdawttu Ka Pi\nBy vcth on June 28, 2013.\nMinung pakhat kan sinak ah ziang hi a thupi bik tiah sut aw sehla, thulehnak a phunphun a suak ko ding. Kei tla mi in hih thusuhnak in sut ve sehla, “tlaitluan ih duhdawt ringring tu, thlawsuah pe ringring tu neih hi a si,” tiah ka let ding. Duhdawtmi kan nei, cu vekin miih duhdawtnak co ngah ti hi a sunglawi ih Pathian thluasuah pakhat a si. Kan leilungpi kan zoh hnik pei, minung ziang maw zat cu duhdawtu ṭhiṭha nei lo in an riang an vai, mual za an liam. Hih thu ka ruatah kei cu mi vannei tak ka si, ziangah tile tlaitluan ih in duhdawttu “Pi” catbang lo ih thlaza in cam sak ringring tu, thlawsuah in pe ringring tu “Pi” ka nei.\nLeilung thlu pitar hmuahhmuah lakah ka pi hi ka uar pawl a si. Zohṭhimtlak pitar pakhat tla a si. Pitar tifam in zingpit ten, ar viohnih khuan hrawng in cu a tho zo. Cun ziang dang a tuah hlan ah a tu le fa pawl hrangah thlacam a thok. A caancaan ah kan itthat lai ah a ra ih kan lu parah kut suangin thla in cam sak. Leitlun ih minung pawl lakih mi pakhat si thei ve dingin thlawsuah in pe.\nCulawng sihrih lo ka pi cu mi law zet a si. A pasal (ka pu) in a thihsannak a rei zo. Ka nu te an nauhak lai ten a si zo. Ka pi cun nuhmei dinhmun in a fa le panga an pi tling tiang, amah lawngin a cawm. Thufim 31 sungih zohṭhimtlak nu an timi bangin fa le hrang, tu le hrangah khua a khang theitu a si fawn. Cun hnaṭuan a teimak, a law ngaingai. A tar kuun tiang, a mit khua a hmu nawn lo tiang hman hnaṭuan ding a hreh lo. Tu le fa pawl in hnaṭuan hlah ti ih dawn rero hman ah a theih lo. Ṭongdang in kan sim le Challenge timi a ngam nasa. Hih sinak, hih ka pi ih ziaza te hi kum zabi 21 minung pawl ih kan ṭul bik mi asilo sawm. “Ka pi hnaṭuan na duhnak, na lawtnak, harsatnak a thlen tik ih ngam zet ih na nor ngamnak na thisen ka ṭul.”\nA tlangpi thu in minung pawl hi kan tar lamah kan thluak a molh vivo. Thu ol ten kan hngilh. Tar lam ahcun ti a si ṭheu nan ka pi cu si hlah, mi danglam a si. A thluak a fim, thu hngilh, thil hngilh a nei lo. Arte keuh ni, Me fate nei ni, Vok kan lei ni tivek pawl kan thei duh le ka pi hnenah kan sut. A thluak cu computer vek a si. A cing ringring. Ram ṭhangso ih suak si sehla scientist lole technician a si men ding ka zum.\nMifim pawl cu mi sual palhnak an hmu ih zirnak an ngah, nan mi aa pawl cun an mai sual palhnak in fimnak an ngah an ti bang in, mi aa dinhmun ih a rak ṭhanglian mi ka si tin ka ruat aw. Sual palhnak tampi thawn ka rak ṭhanglian. Mi tampi in nasa zetin in mawh thluk. Cucu an mawh lo, mawh thluk phu ka si ko. Asinan ka pi cun hih thli sualpalh ka tuah mi pawl ruangah in mawh thluk dahlo. Thil ṭha tuah thei dingin thazang in pe. Ka parah ruahsannak le zumnak a nei zia in theih ter ringring. Tulai ṭong in kan sim ahcun Care and Counseling a thiam lawlaw. Professional rori a si ko. Cui a thazang peknak pawl thawn caan tampi thazang thar ka lakih ka tung ding aw sal. A thim mi ka hmai lam a thle tertu, a pit mi ka sunmang a ong tertu zo dang an silo, ka pi a si.\nJune 3, 2008 ah zohman ih thleng theih lo mi ka pi in mual in liam san, thihnak parih thunei theitu ka silo, ziang ti ṭha ti bak ti ding ziang hman ka nei lo. Khua dang, ram dang ih um ka si vekin a dam lai ah ka pi cu ka ngai zet ṭheu, ka hlam ṭheu. Nan, mual in laim san hnu in cu ka sung ah a um tin ka ruat ih ka bu in hlum ter, ka hna in ngam ter.\nKa nauhak lai khau ka tlung le ka pi in kan khuahnar ihsin futluan le arti thawn in rak hmuak ṭheu. Ka tha bang mi hmuah a tlung tertu a si. Ni nikhat kei tla a umnak vancung ramah ka feh caan a kim tikah vancung khuahnar in futluan le arti thawn in rak hmuak ding ka zum, cun “Pi tu pa si nana,” in ti ding ih in pom ding……….. kei maih pi in.